ai4bharat/Pralekha huggingface dataset:
குடியரசுத் துணைத் தலைவர் செயலகம்
மக்களை மையமாகக் கொண்ட ஆட்சிதான் நாட்டின் வளர்ச்சிக்கு அவசியம் - குடியரசுத் துணைத்தலைவர்
குடிமைப்பணிகள் நிர்வாகத்தின் முதுகெலும்பு என்றும், நாட்டில் அரசாங்கக் கொள்கைகளை செயல்படுத்துவதில் அடிப்படைப் பங்காற்றியுள்ளன என்றும் குடியரசு துணைத்தலைவர் திரு ஜக்தீப் தன்கர் கூறியுள்ளார். புதுதில்லி குடியரசு துணைத்தலைவர் மாளிகையில், 1984-ம் ஆண்டு தொகுதி அதிகாரிகள் இணைந்து எழுதிய 'இந்தியாவின் பொதுக் கொள்கைகள் பற்றிய பிரதிபலிப்புகள்' என்ற புத்தகத்தின் வெளியீட்டு விழாவில் அவர் உரையாற்றினார்.
வெளிப்படைத்தன்மை, பொறுப்புடைமை , டிஜிட்டல் மயமாக்கல், புதுமை மற்றும் தொழில்முனைவு ஆகியவற்றில் கவனம் செலுத்தும் இந்திய அரசு , உலகையே பொறாமைப்பட வைத்துள்ளது என்று குடியரசுத் துணைத்தலைவர் குறிப்பிட்டார். "பாதிக்கப்படக்கூடிய பிரிவினருக்கு அதிகாரமளித்தல் மற்றும் மேம்பாடு ஆகியவை வெற்றிகரமான திட்டங்களுடன் செயல்படுத்தப்பட்டுள்ளன, மிகவும் விளிம்புநிலை மக்கள் கூட அத்தியாவசிய சேவைகளை அணுகுவதை உறுதிசெய்யப்பட்டுள்ளது," என்று அவர் கூறினார்.
அரசு அதிகாரிகள் பெருமையுடன் தேசத்திற்கு சேவை செய்ய வேண்டும் என அழைப்பு விடுத்த அவர், தனிப்பட்ட சார்பு இல்லாத பொது சேவை, அடித்தட்டு அளவில் நடைமுறைப்படுத்தப்படும் சட்டத்தின் ஆட்சி, பொதுமக்களுடன் நேர்மையாக நடந்துகொள்வது, கடமையில் அர்ப்பணிப்பு மற்றும் கொள்கை இலக்குகளை அடைவதில் திறமை ஆகியவற்றை இது குறிக்கிறது என்றார்.
ஜனநாயக ஆட்சி அதன் தனித்துவமான சவால்களை முன்வைக்கிறது என்பதை கூறிய அவர், சட்டம் மற்றும் அரசியலமைப்பின் ஆட்சியில் அசைக்க முடியாத மற்றும் உறுதியான அர்ப்பணிப்பை வெளிப்படுத்துமாறு அறிவுறுத்தினார். “நாட்டின் சில பகுதிகளில் ஆட்சியில் இருக்கும் அதிகாரிகளின் அரசியல் ஈடுபாடு கூட்டாட்சியின் விழுமியத்தை கடுமையாக பாதிக்கிறது." என்று அவர் கூறினார்.
'இந்தியாவின் பொதுக் கொள்கைகள் பற்றிய பிரதிபலிப்புகள்' என்ற நூல், 1984 ஆம் ஆண்டு குழுவைச் சேர்ந்த பத்து ஐஏஎஸ் அதிகாரிகளின் நுண்ணறிவு மற்றும் பகுப்பாய்வுகளை கொண்டுள்ளது. இந்நிகழ்ச்சியில் ஓய்வு பெற்ற மற்றும் பல்வேறு குடிமைப் பணிகளில் உள்ள மூத்த அதிகாரிகளும் கலந்து கொண்டனர்.
நிதி அமைச்சகம்
கணக்கில் காட்டப்படாத பணம் பீகாரில் வருமானவரித்துறை அதிரடி சோதனை
பீகார் மாநிலத்தின் புர்னியா மற்றும் சகர்ஷா பகுதியைச் சேர்ந்த இரண்டு அரசு ஒப்பந்ததாரர்கள், பகல்பூரைச் சேர்ந்த பட்டு வியாபாரி ஆகியோர் தங்கள் வருமானத்துக்கு உரிய கணக்குகளை சமர்பிக்காமல், பல தேவைகளுக்கு பயன்படுத்தி வருவதாக வருமானவரித்துறைக்கு தகவல் கிடைத்தது.
இதையடுத்து அவர்களின் அலுவலகங்கள் மட்டும் வீடுகளில் வருமானவரித்துறை அதிகாரிகள் கடந்த 19ம் தேதி அதிரடி சோதனை நடத்தினர்.
அப்போது தொழிலாளர்கள் கூலி, போக்குவரத்து மற்றும் எரிபொருள் செலவு ஆகியவற்றை மேற்கொண்டதற்கு அவர்களிடம் எந்த ஆதாரமும் இல்லை. பல்வேறு நபர்களின் பெயர்களில் உள்ள வங்கி கணக்குகளிலிருந்து அவர்கள் பணம் எடுத்துள்ளதும், பெயர் குறிப்பிடப்படாமல், கையெழுத்திடப்பட்ட வெற்று காசோலைகளும் இந்த சோதனையில் கண்டுபிடிக்கப்பட்டன. இதுதவிர ஏராளமான போலி ஆவணங்கள், கணக்கில் காட்டப்படாத பணம் டெபாசிட் செய்யப்பட்ட வங்கி கணக்குகளும் சோதனையில் கண்டுபிடிக்கப்பட்டன. ரூ.2.40 கோடி மதிப்பில் ரொக்க பணம், நகை, நிரந்தர வைப்பு நிதி ஆகியவை பறிமுதல் செய்யப்பட்டன. இது குறித்து வருமானவரித்துறை அதிகாரிகள் தொடர்ந்து விசாரணை நடத்தி வருகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666503
(Visitor Counter : 125
நிதி அமைச்சகம்
17 மாநிலங்களுக்கு வருவாய் பற்றாக்குறை மானியமாக ரூ.9,871 கோடி விடுவிப்பு: தமிழகத்திற்கு ரூ.183.67 கோடி விநியோகம்
2021-22-ஆம் ஆண்டிற்கான பகிர்வுக்குப் பிந்தைய வருவாய் பற்றாக்குறை  மானியத்தின் 5-ஆவது மாதத் தவணையாக தமிழகத்திற்கு ஜூலை மாதத்தில், ரூ.183.67 கோடியும், 2021-22-ஆம் ஆண்டில் மொத்தம் ரூ.918.33 கோடியும் வழங்கப்பட்டுள்ளது. 17 மாநிலங்களுக்கு ரூ.9,871 கோடியை மத்திய நிதியமைச்சகத்தின் செலவினத்துறை நேற்று விடுவித்தது.
இந்த 5-ஆவது தவணை விநியோகத்துடன், மொத்தம் ரூ.49,355 கோடி, தகுதி பெற்றுள்ள மாநிலங்களுக்கு பகிர்வுக்குப் பிந்தைய வருவாய் பற்றாக்குறை மானியமாக இந்த நிதியாண்டில் வழங்கப்பட்டுள்ளது.
அரசியல் சாசனத்தின் 275-ஆவது பிரிவின்படி இந்த பகிர்வுக்குப் பிந்தைய வருவாய் பற்றாக்குறை மானியத்தை மத்திய அரசு வழங்குகிறது. பகிர்வுக்குப்பின் மாநிலங்களின் வருவாய் கணக்கில் உள்ள இடைவெளியைப் போக்க, நிதி ஆணையத்தின் பரிந்துரைப்படி இந்த மானியங்கள் மாதத் தவணைகளாக வழங்கப்படுகின்றன. 17 மாநிலங்களுக்கு இந்த மானியத்தை வழங்க 15-ஆவது நிதி ஆணையம் பரிந்துரைத்துள்ளது.
மாநிலத்தின் வருவாய் மற்றும் செலவினங்களின் மதிப்பீடுகளுக்கு இடையே உள்ள இடைவெளியின் அடிப்படையில் மாநிலங்களுக்கான தகுதி, மானியத்தின் அளவு ஆகியவை நிதி ஆணையத்தால் முடிவு செய்யப்பட்டது.
பகிர்வுக்குப் பிந்தைய வருவாய் பற்றாக்குறை மானியமாக மொத்தம் ரூ.1,18,452 கோடியை 17 மாநிலங்களுக்கு 2021-22 நிதியாண்டில் வழங்க வேண்டும் என்று நிதி ஆணையம் பரிந்துரைத்துள்ளது. இதில் ரூ. 49,355 கோடி  இதுவரை விடுவிக்கப்பட்டுள்ளது.
பகிர்வுக்கு பிந்தைய வருவாய் பற்றாக்குறை மானியத்துக்கு 15-ஆவது நிதி ஆணையத்தால் பரிந்துரைக்கப்பட்ட மாநிலங்கள்: தமிழ்நாடு, ஆந்திரப் பிரதேசம், அசாம், ஹரியானா, ஹிமாச்சலப் பிரதேசம், கர்நாடகா, கேரளா, மணிப்பூர், மேகாலயா, மிசோரம், நாகலாந்து, பஞ்சாப், ராஜஸ்தான், சிக்கிம், திரிபுரா, உத்தராகண்ட் மற்றும் மேற்கு வங்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744317
ரெயில்வே அமைச்சகம்
விரைவு சக்தி முனையக் கொள்கையின் கீழ் 79 சரக்கு முனையங்களில் வளர்ச்சிப் பணிகளை மேற்கொள்ள முதன்மை அனுமதி
விரைவுசக்தி சரக்கு முனையக் கொள்கையின்படி  நாடு முழுவதும் 2022 -23, 2023-24 மற்றும் 2024-25 ஆகிய 3 ஆண்டுகளில் 100 சரக்கு முனையங்களை மேம்படுத்த இலக்கு நிர்ணயிக்கப்பட்டுள்ளது. இதில் ஏற்கனவே 22 முனையங்கள் ஜிசிடி-யின் கீழ், முனையங்களாக மேம்படுத்தப்பட்டு செயல்படத் தொடங்கியுள்ளன. இந்தத் திட்டத்தில் சமர்ப்பிக்கப்பட்டுள்ள 125 விண்ணப்பங்களில் 79 விண்ணப்பங்களுக்கு முதற்கட்ட அனுமதி வழங்கப்பட்டுள்ளது. இந்த ஜிசிடி-ஆபரேட்டர்கள் ரயில்வேக்கு சொந்தமில்லாத நிலங்களை அடையாளம் கண்டு அங்கு முனையம் அமைப்பதற்கான பணிகளை முடுக்கி விடுவர். மேலும், ரயில்வேக்கு முழுமையாக மற்றும் பகுதியாக சொந்தமான நிலங்களும் கண்டறியப்பட்டு முனையம் அமைப்பதற்கான கட்டுமானப் பணிகள் டெண்டர் மூலம் தேர்வு செய்யப்பட்டு மேற்கொள்ளப்படும்.
மாநிலங்களவையில் எழுப்பப்பட்ட கேள்விக்கு மத்திய ரயில்வே தொலைத்தொடர்பு, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
-----
AP/ES/KPG/IDS
(Visitor Counter : 78
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் துறை நிறுவனங்களுக்கு நிவாரணம்
நாடாளுமன்றத்தின் மாநிலங்களவையில் இன்று கேள்வி ஒன்றுக்கு பதில் அளித்த சிறு, குறு மற்றும் நடுத்தர தொழில் துறை அமைச்சர், திரு நாராயண் ரானே எழுத்துபூர்வமாக அளித்த பதிலில் கூறியதாவது:
சிறு, குறு மற்றும் நடுத்தர தொழில் நிறுவனங்களுக்கு, மூலப் பொருட்கள் உதவி திட்டத்தின் கீழ் தேவையான உதவிகளை தேசிய சிறுதொழில் கழகம் கடந்த 2 ஆண்டுகளாக வழங்கி வருகிறது.
கடந்த 2019-20ம் ஆண்டில் 2842 நிறுவனங்களுக்கு ரூ. 52,44,95,62,000 கோடி, 2020-21ம் ஆண்டில் 2699 நிறுவனங்களுக்கு ரூ. 43,98,43,75,000 கோடி, 2021-22ம் நிதியாண்டில் 2445 நிறுவனங்களுக்கு ரூ.30,8303,03,000 கோடி கடனுதவியும் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778408
புவி அறிவியல் அமைச்சகம்
16 முதல் 21 மே 2020 வரையிலான காலத்தில் மேற்கு வங்கத்தில் கரை கடந்த, சூப்பர் சூறாவளிப் புயலான அம்ஃபான் புயல் குறித்து இந்திய வானியல் ஆய்வுத் துறை அறிக்கை வெளியிட்டுள்ளது.
சூப்பர் சூறாவளிப் புயல் அம்ஃபான், சுந்தர்பன்ஸ் பகுதிகளில் மிகத் தீவிரமான சூறாவளிப் புயலாக அறிவிக்கப்பட்டுள்ளது.
சுந்தர்பன்ஸ் பகுதிகளில் உயர்ந்தபட்ச, தொடர்ந்த, விரைவான மணிக்கு 155 முதல் 165 கிலோமீட்டர் வரை வீசிய வேகமான காற்றுடன், 185 கிலோமீட்டர் வரை சுழன்றடித்த காற்றுடன் கூடிய மிகத் தீவிரமான சூறாவளிப் புயலாக, 16 முதல் 21 மே 2020 வரையிலான காலத்தில் மேற்குவங்கத்தில் கரைகடந்த, சூப்பர் சூறாவளிப் புயலான அம்ஃபான் புயல் குறித்து இந்திய வானியல் ஆய்வுத் துறை அறிக்கை ஒன்றை வெளியிட்டுள்ளது.
இந்த சூப்பர் சூறாவளிப் புயலின் உருவாக்கம், செய;ல்பாடு, சிறப்பம்சங்கள், கண்காணிப்பு அம்சங்கள், முன்னெச்சரிக்கை செயல்பாடுகள், அம்ஃபான் புயல் தொடர்பான அறிவுரைகள் பற்றிய விவரங்கள் ஆகியவை குறித்து, இந்த அறிக்கை விவாதிக்கிறது.
விரிவான இந்த அறிக்கையை இங்கே காணலாம்:. https://mausam.imd.gov.in/Forecast/marquee_data/Summary%20Super%20Cyclonic%20Storm%20Amphan%20.pdf
(Visitor Counter : 144
பிரதமர் அலுவலகம்
75-வது சுதந்திரதினத்தையொட்டி வாழ்த்து தெரிவித்த உலகத் தலைவர்களுக்கு பிரதமர் நன்றி தெரிவித்தார்
பிரதமர் திரு நரேந்திர மோடி, 75-வது சுதந்திர தினத்தையொட்டி நல்வாழ்த்துகளைத் தெரிவித்த உலகத்தலைவர்களுக்கு நன்றி தெரிவித்துக்கொண்டார்.
பூட்டான் பிரதமர் திரு. லியோன்சன் டுவிட்டரில் வெளியிட்டிருந்த வாழ்த்து செய்திக்கு, ‘’உங்களது வாழ்த்து செய்திக்கு நன்றி. பூட்டானுடனான நட்புறவையும், தனித்துவமான நம்பிக்கையான உறவுகளையும் அனைத்து இந்தியர்களும் மதிக்கின்றனர்’’என்று பிரதமர் கூறியுள்ளார்.
ஆஸ்திரேலிய பிரதமர் திரு. ஸ்காட் மோரிசனின் வாழ்த்துக்கு பிரதமர், ‘’ எனது நண்பரின் அன்பான வாழ்த்துக்கு நன்றி. இருநாட்டு மக்களுக்கிடையே வளர்ந்து வரும் உறவுகளின் அடிப்படையில், ஆஸ்திரேலியாவுடன் துடிப்புமிகு நட்புறவை இந்தியாவும் செழுமைப்படுத்துகிறது’’ என்று கூறியுள்ளார்.
இலங்கை பிரதமர் திரு. மகிந்தா ராஜபக்சேவின் வாழ்த்துக்கு, ‘’பிரதமர் மகிந்தா ராஜபக்சேவின் கனிவான வாழ்த்துக்கு நன்றி. இந்தியாவும், இலங்கையும் பழமையான கலாச்சார, ஆன்மீக, நாகரிக உறவுகள் நமது சிறந்த நட்புறவுக்கு அடிப்படை’’ என்று பிரதமர் கூறியுள்ளார்.
நேபாள பிரதமர் திரு சேர்பகதூர் தியூபாவின் வாழ்த்துக்கு நன்றி தெரிவித்துள்ள பிரதமர், ‘’ இந்தியா, நேபாள மக்கள், கலாச்சாரம், மொழி, மதம், குடும்ப இணைப்புகளை பகிர்ந்து கொள்கின்றனர்’’என்று தெரிவித்துள்ளார்.
‘’ மாலத்தீவுகள் இந்தியாவின் மிகமுக்கியமான கடல்சார் நட்பு நாடு.இந்தோ-பசிபிக் பிராந்திய முன்னேற்றத்துக்கு இருநாடுகளும் பாடுபடும் என்று அந்நாட்டு அதிபர் திரு. இப்ராகிம் முகமது சோலிஹ் தெரிவித்த வாழ்த்துக்கு பிரதமர் நன்றி தெரிவித்துள்ளார்.
இலங்கை அதிபர் திரு. கோத்தபய ராஜபக்சேவின் வாழ்த்துக்கு நன்றி தெரிவித்துள்ள பிரதமர், அனைத்து துறைகளிலும், இந்தியா-இலங்கை ஆகிய இரு நாடுகளும் இணைந்து செயல்படுவதை எதிர்நோக்கியுள்ளதாகக் கூறியுள்ளார்.
நூற்றாண்டு காலமாக திகழ்ந்து வரும் விசேஷமான நட்பு இருநாடுகளுக்கும் இடையே வளர்ந்து வருவதாக மொரீசியஸ் பிரதமர் திரு. பிரவிந்த் ஜூகனாத்துக்கு நன்றி தெரிவித்து பிரதமர் கூறியுள்ளார்.
இஸ்ரேல் பிரதமர் திரு. நப்தாலி பென்னட் தெரிவித்துள்ள வாழ்த்துக்கு நன்றி தெரிவித்துள்ள பிரதமர் ‘’ நமது அரசுகள் மற்றும் நண்பர்கள் இடையே நட்புறவை வலுப்படுத்துவதை எதிர்பார்த்துள்ளோம். இந்தியா-இஸ்ரேல் கூட்டுறவு ஒத்துழைப்பை ஒருங்கிணைக்கவும் பாடுபடுவோம்’’ என்று தெரிவித்துள்ளார்.
குடியரசுத் துணைத் தலைவர் செயலகம்
கல்வியின் நோக்கமாக தனிநபரின் முழுமையான வளர்ச்சி இருக்க வேண்டும்: குடியரசு துணைத் தலைவர்
மூளை மற்றும் இதயத்திற்கான சரியான தகுதிகளை ஏற்படுத்தி தனிநபரின் முழுமையான வளர்ச்சியை கல்வி நோக்கமாக கொண்டிருக்க வேண்டும் என குடியரசு துணைத் தலைவர் திரு. எம். வெங்கையா நாயுடு கூறியுள்ளார். மிஜோரம் தலைநகர் ஐஸ்வாலில் மிஜோரம் பல்கலைக்கழகத்தின் கல்வி மற்றும் கருத்தரங்க வளாகத்தை தொடங்கி வைத்தும் மாணவர்கள் மற்றும் ஆராய்ச்சியாளர்களுக்கான விடுதிக்கு அடிக்கல் நாட்டியும் அவர் பேசினார். நிகழ்ச்சியில் மிஜோரம் மாநில ஆளுநர் லெஃப்டினண்ட் ஜெனரல்  நிர்பய் சர்மா, மிஜோரம் முதலமைச்சர் திரு. லால் தன்ஹாவ்லா மற்றும் இதர பிரமுகர்கள் பங்கேற்றனர்.
தரமான கல்வியை அளிப்பதற்கான சிறந்த சூழலை சிறப்பான உள்கட்டமைப்பு உருவாக்குகிறது என குடியரசுத் துணைத் தலைவர் குறிப்பிட்டார். எந்தவொரு கல்வி நிறுவனத்திலும் தரத்தை மேம்படுத்துவதற்கான கிரியா ஊக்கி அவசியம் என அவர் மேலும் கூறினார். இந்த வளாகம் அதன் உள்கட்டமைப்பு மற்றும் உயிரோட்டமுள்ள சுற்றுச்சூழலுடன் இளைஞர்கள் தங்களது கல்வி நோக்கங்களை மேற்கொண்டு தங்கள் கனவை நனவாக்கிக் கொள்ள ஏற்ற இடமாக இருக்கும் என்றார்.
சுற்றுச்சூழல் மற்றும் வனத்துறை அமைச்சகம்
ஆசிய யானைகளை அதிக எண்ணிக்கையில் கொண்டுள்ள இந்தியா, யானைகள் பாதுகாப்பில் முக்கிய கவனம் செலுத்துகிறது: மத்திய சுற்றுச் சூழல் மற்றும் வனத்துறை அமைச்சர் திரு பூபேந்தர் யாதவ்
நாட்டின் பொருளாதார வளர்ச்சியில் பல்லுயிர் பாதுகாப்பை முன்னிலைப்படுத்த வேண்டும் என்று மத்திய சுற்றுச் சூழல் மற்றும் வனத்துறை அமைச்சர் திரு பூபேந்தர் யாதவ் வலியுறுத்தியுள்ளார். உலக யானைகள் தினத்தை முன்னிட்டு புவனேஸ்வரில் இன்று  நடைபெற்ற நிகழ்ச்சியில் பேசிய அவர், ஆசிய யானைகளை அதிக எண்ணிக்கையில் கொண்ட நாடாக இந்தியா உள்ளது என்று தெரிவித்தார். யானை இனத்தின் நீண்டகால பாதுகாப்பிற்கான முக்கிய இடமாக இந்தியா உள்ளது என்றும் அவர் கூறினார். யானைகள் பாதுகாப்பை வலுப்படுத்த சம்பந்தப்பட்ட உள்ளூர் மக்களின் பங்கேற்பு முக்கியம் என்று அவர் வலியுறுத்தினார். மனித நலன் மற்றும் யானைகள் பாதுகாப்பு ஆகியவற்றை ஒருங்கிணைக்க மத்திய சுற்றுச் சூழல் அமைச்சகம் உறுதிபூண்டுள்ளது என்று திரு பூபேந்தர் யாதவ் கூறினார்.
யானைகள் மீது ரயில்கள் மோதும் முக்கியமான பிரச்சினையைத் தீர்க்க சுற்றுச்சூழல் அமைச்சகம், ரயில்வே அமைச்சகம், மாநில வனத் துறைகள் மற்றும் இந்திய வனவிலங்கு நிறுவனம் போன்றவை மேற்கொண்ட ஒருங்கிணைந்த முயற்சிகளை அமைச்சர் எடுத்துரைத்தார். இந்த முயற்சிகளின் ஒரு பகுதியாக, யானைகளின் வாழ்விடங்கள் வழியாக செல்லும் நாட்டின் ரயில்வே கட்டமைப்புகள் அடையாளம் காணப்பட்டுள்ளன என்று அவர் குறிப்பிடடார். இந்த முக்கியமான பகுதிகளில், யானைகள் மீதான ரயில் மோதல்களைத் தடுக்க பன்முக உத்திகள் செயல்படுத்தப்படும் என்று அமைச்சர் கூறினார்.
அதைத் தொடர்ந்து, மனித - யானை மோதலைத் தடுப்பது தொடர்பாகப் பணியாற்றி வரும் ஊழியர்களுடன் அமைச்சர் கலந்துரையாடினார். உலக யானைகள் தின கொண்டாட்டத்தின் ஒரு பகுதியாக, இந்தியாவின் யானைகள் வழித்தடங்கள் குறித்த அறிக்கையையும் அமைச்சர் வெளியிட்டார்.
யானைகள் பாதுகாப்பு மற்றும் மேலாண்மைத் துறையில் சிறந்த பங்களிப்பை வழங்கியவர்களுக்கு கஜ் கவுரவ் விருதுகளையும் அமைச்சர் திரு பூபேந்தர் யாதவ் வழங்கினார்.
இந்நிகழ்ச்சியில் திரு. மத்திய சுற்றுச் சூழல் துறை இணை அமைச்சர் திரு அஸ்வினி குமார் செளபே மற்றும் மத்திய சுற்றுச்சூழல் அமைச்சகத்தின் மூத்த அதிகாரிகள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 121.06 கோடியைக் கடந்தது
நாட்டில் கடந்த 24 மணி நேரத்தில் 73,58,017 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 121.06 கோடியைக்  கடந்தது. 1,25,40,268 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 10,967 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,88,797 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.34 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 152 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,318 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,07,019 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.31 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 9,69,354 கொவிட் பரிசோதனைகள் செய்யப்பட்டன. இதுவரை சுமார் 63.82 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 13 நாட்களில் 1 சதவீதத்திற்கும் குறைவாக நீடித்து, தற்போது 0.88 சதவீதமாக உள்ளது. தினசரித் தொற்று விகிதம் 0.86 சதவீதமாக பதிவாகியுள்ளது. இந்த எண்ணிக்கை தொடர்ந்து 89 நாட்களாக 3 சதவீதத்திற்குக் கீழே 54 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775492
பெட்ரோலியம் மற்றம் இயற்கை எரிவாயு அமைச்சகம்
சர்வதேச பொருளாதார மையமாக மாறும் தகுதி ஒடிசாவுக்கு உள்ளது: அமைச்சர் திரு தர்மேந்திர பிரதான்
இந்திய பட்டயக் கணக்காளர்கள் நிறுவனத்தின் ரூர்கேலா, சம்பல்பூர் மற்றும் ஜெருஸ்குடா கிளை ஏற்பாடு செய்த இணைய கருத்தரங்கு ஒன்றில் மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று உரையாற்றினார்.
சர்வதேச பொருளாதார செயல்பாடுகளில் மையமாக மாறும் வகையில் ஒடிசா அமைந்துள்ளது என்று அமைச்சர் தன்னுடைய உரையில் குறிப்பிட்டார்.
செழிப்பான கனிமவளங்கள், மக்கள்தொகை மற்றும் சந்தைகள் போன்ற காரணங்களால், சர்வதேச சந்தைகளில் எதிர்வரும் காலங்களில் வரவுள்ள வாய்ப்புகளை பயன்படுத்திக் கொள்ளும் நிலையில் ஒடிசா உள்ளதாக திரு பிரதான் கூறினார்.
கொரோனா பெருந்தொற்றில் இருந்து இந்தியா கொஞ்சம் கொஞ்சமாக மீண்டு வருவதாக கூறிய அமைச்சர், கொவிட்டுக்கு பிந்தைய காலத்துக்குள் நாடு நுழைந்துள்ளதாக கூறினார்.
கடந்த மூன்று மாதங்களில் அனைத்து பொருளாதார குறியீடுகளும் பொருளாதார மீட்சியை வலுவாக வெளிப்படுத்தி வருவதாக அவர் கூறினார்.
மின்சார நுகர்வு, எரிபொருள் மற்றும் எரிவாயு நுகர்வு, சரக்கு மற்றும் சேவை வரி வசூல் போன்றவை பொருளாதாரம் வேகமாக மீண்டு வருவதை காட்டுவதாக அமைச்சர் மேலும் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1682412
சுகாதாரம் மற்றும் குடும்ப நலத்துறை அமைச்சகம்
1.84 கோடி: மாநிலங்களின் கையிருப்பில் உள்ள கொவிட் தடுப்பூசிகளின் எண்ணிக்கை
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 22 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 20,17,59,768 டோஸ் தடுப்பூசி  பயன்படுத்தப்பட்டுள்ளது.
சுமார் 1.84 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 11 லட்சம்  தடுப்பூசி டோஸ்களை மத்திய அரசு கூடுதலாக வழங்கவிருக்கிறது.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1722053
தொலைதொடர்பு மற்றும் தகவல் தொழில்நுட்ப அமைச்சகம்
தொலைத் தொடர்பு மற்றும் தகவல், தொடர்பு தொழில்நுட்பத்தின் பல்வேறு பிரிவுகளில் ஒத்துழைப்பதற்கு சி-டாட், சி-டாக் ஆகியவை புரிந்துணர்வு ஒப்பந்தத்தில் கையெழுத்திட்டுள்ளன
மத்திய அரசின் தகவல், தொடர்பு அமைச்சகத்தில் உள்ள தொலைத்தகவல் தொடர்புத்துறையின், முதன்மை ஆராய்ச்சி மற்றும் மேம்பாட்டு மையமான டெலிமேட்டிக்ஸ் மேம்பாட்டு மையம்  மத்திய அரசின் மின்னணு மற்றும் தகவல் தொழில்நுட்ப அமைச்சகத்தின் தன்னாட்சி அறிவியல் அமைப்பான நவீன கணினி மேம்பாட்டு மையம்  ஆகியவை புரிந்துணர்வு ஒப்பந்தத்தில் கையெழுத்திட்டுள்ளன. உள்நாட்டு தொழில்நுட்ப வடிவமைப்பு மற்றும் மேம்பாட்டை ஊக்கப்படுத்த தொலைத் தொடர்பு மற்றும் தகவல், தொடர்பு தொழில்நுட்பத்தின் பல்வேறு பிரிவுகளில் ஒத்துழைக்கும் நோக்கத்துடன் 2022 ஏப்ரல் 30 அன்று பெங்களூருவில் செமிகான் இந்தியா 2022 நிகழ்வில் இந்த ஒப்பந்தம் கையெழுத்தானது.
இந்த ஒப்பந்த நிகழ்வில் மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர், முன்னிலையில், சி-டாட் இயக்குநர் திரு டேனியல் ஜெபராஜ், சி-டாக் தலைமை இயக்குநர் திரு இ.மகேஷ், ஆகியோரும் இரு நிறுவனங்களின் மூத்த அதிகாரிகளும் கலந்து கொண்டனர்.
4ஜி / 5ஜி, அகண்ட அலைவரிசை, ஐஓடி / எம்2எம் உள்ளிட்ட துறைகளில் மேம்பாட்டுக்கான பணிகளில் ஒத்துழைக்கவும், இணைந்து செயல்படவும் சி-டாட் மற்றும் சி-டாக் ஆகியவை ஒப்புக்கொண்டுள்ளன. குறிப்பிட்ட பங்களிப்பு மற்றும் பொறுப்புகளுக்கு தேவைப்படும் போது குறிப்பிட்ட திட்ட ஒப்பந்தங்கள் கையெழுத்திடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822014
சுகாதாரம் மற்றும் குடும்ப நலத்துறை அமைச்சகம்
தொடர்ந்து 2 நாட்களாக 82 ஆயிரத்துக்கும் அதிகமான குணமடைதல்களை இந்தியா கண்டு வருகிறது, குணமடைந்தவர்களின் மொத்த எண்ணிக்கை 40 லட்சத்தைத் தாண்டியது
கடந்த இரண்டு நாட்களாக மிக அதிக எண்ணிக்கையில் கொரோனா தொற்றில் இருந்து குணமடைபவர்களை இந்தியா கண்டு வருகிறது. தொடர்ந்து இரண்டு நாட்களாக 82 ஆயிரத்துக்கும் அதிகமானோர் இந்தியாவில் குணமடைந்துள்ளனர்.
கடந்த 24 மணி நேரத்தில் 82,961 பேர் தொற்றில் இருந்து குணமடைந்துள்ளனர். மிக அதிக அளவில் குணமடைபவர்களின் எண்ணிக்கை அதிகரித்து வருவதால், தேசிய குணமடைதல் வீதமும் தொடர்ந்து உயர்ந்து இன்று 78.64 சதவீதத்தைத் தொட்டுள்ளது.
நாட்டில் இது வரை குணமடைந்தவர்களின் மொத்த எண்ணிக்கை 40 லட்சத்தைத்  தாண்டியுள்ளது. இவை தற்போது சிகிச்சையில் உள்ளவர்களின் எண்ணிக்கையைவிட 30 லட்சம்  அதிகம் ஆகும்.
அதிக அளவிலான குணமடைபவர்களின் எண்ணிக்கையின் காரணமாக, கடந்த 30 நாட்களில் குணமடைந்தவர்களின் எண்ணிக்கை 100 சதவீதம் அதிகரித்துள்ளது.
மகாராஷ்டிரா  ஐந்தில் ஒரு பங்கு குணமடைதல்களுக்கு  காரணமாக உள்ள நிலையில், ஆந்திரப் பிரதேசம் , கர்நாடகா
, உத்திரப் பிரதேசம்  மற்றும் தமிழ்நாடு  ஆகிய மாநிலங்கள் சேர்ந்து 35.87 சதவீதம் குணமடைதல்களுக்கு காரணமாக உள்ளன.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetailm.aspx?PRID=1655483
ஜல்சக்தி அமைச்சகம்
அடல் பூஜல் திட்டத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசின் திட்டமான அடல் பூஜல்  திட்டத்தை ரூ.6,000 கோடி மதிப்பீட்டில், ஐந்தாண்டுக் காலத்தில்  செயல்படுத்த ஒப்புதல் அளிக்கப்பட்டுள்ளது.
குஜராத், ஹரியானா, கர்நாடகா, மத்தியப்பிரதேசம், மகாராஷ்டிரா, ராஜஸ்தான் மற்றும் உத்தரப்பிரதேசம் ஆகிய 7 மாநிலங்களில், முன்னுரிமை அடிப்படையில் சமுதாயப் பங்களிப்புடன் கூடிய நிலத்தடி நீர்மேலாண்மை மேம்பாட்டுத் திட்டத்தை செயல்படுத்த இத்திட்டம் வகை செய்கிறது. இந்த திட்டத்தை செயல்படுத்துவதன் மூலம் இம்மாநிலங்களில் உள்ள 78 மாவட்டங்களுக்கு உட்பட்ட சுமார் 8,350 கிராமப் பஞ்சாயத்துகள் பயனடையும் என எதிர்பார்க்கப்படுகிறது. பஞ்சாயத்துகள் வாயிலாக நிலத்தடி நீர் மேலாண்மையை மேம்படுத்தி, தேவைக்கேற்ற மேலாண்மையை அடிப்படை நோக்கமாக கொண்டு பழக்க வழக்க மாற்றத்தை ஏற்படுத்த அடல் ஜல் திட்டம் கொண்டு வரப்பட்டுள்ளது.
மொத்த ஒதுக்கீடான ரூ.6,000 கோடியில், 50% உலக வங்கி கடனாக பெறப்பட்டு, அதனை மத்திய அரசு திருப்பிச் செலுத்தும். எஞ்சிய 50% தொகை மத்திய அரசின் வழக்கமான பட்ஜெட் ஒதுக்கீடாக வழங்கப்படும். உலக வங்கிக் கடன் மற்றும் மத்திய நிதியுதவி முழுவதும் மாநிலங்களுக்கு நிதியுதவியாக வழங்கப்படும்.
அடல் ஜல் திட்டம் இரண்டு முக்கிய பிரிவுகளை உள்ளடக்கியது:
- கண்காணிப்பு அமைப்புகள், திறன் உருவாக்கம், தண்ணீர் உபயோகிப்போர் சங்கங்களை வலுப்படுத்துவது உட்பட, மாநிலங்களில் நீடித்த நிலத்தடி நீர் மேலாண்மைக்கு அமைப்பு ரீதியான ஏற்பாடுகளை வலுப்படுத்துவதற்கான அமைப்பு ரீதியாக வலுப்படுத்துதல் மற்றும் திறன் உருவாக்கத் தொகுப்பு.
- புள்ளி விவரப் பரவல், தண்ணீர் பாதுகாப்பு திட்டங்களை தயாரித்தல், தற்போது செயல்பாட்டில் உள்ள திட்டங்களை ஒருங்கிணைத்து தேவைக்கேற்ற மேலாண்மை நடைமுறைகளை பின்பற்றுவதன் மூலம் மேலாண்மை நடைமுறைகளை செயல்படுத்துவது உள்ளிட்ட மேம்படுத்தப்பட்ட நிலத்தடி நீர் மேலாண்மை நடைமுறைகளில் சாதனை படைக்க ஏதுவாக, மாநிலங்களுக்கு ஊக்கத் தொகை வழங்குவதற்கான ஊக்கத் தொகை தொகுப்பு.
அடல் ஜல் திட்டத்தால் கீழ்கண்ட விளைவுகள் ஏற்படும்:
- நிலத்தடி நீர் கண்காணிப்பு அமைப்புகளை மேம்படுத்தி, பல்வேறு மட்டங்களிலும் நிலத்தடி நீர் சேகரிப்பு புள்ளி விவரங்களை மேம்படுத்தி, அவற்றை பகிர்ந்து கொள்வதோடு, பகுப்பாய்வு செய்து பரவலாக்குவது.
- மேம்பட்ட புள்ளி விவரங்களின் அடிப்படையில், மேம்பட்ட மற்றும் நடைமுறை சாத்தியமான தண்ணீர் திட்டங்களை மதிப்பீடு செய்வதோடு சமுதாயம் சார்ந்த தண்ணீர் பாதுகாப்புத் திட்டங்களை பஞ்சாயத்து அளவில் மேற்கொள்வது.
- மத்திய – மாநில அரசுகளால் தற்போது செயல்படுத்தப்பட்டு வரும் பல்வேறு திட்டங்களை ஒருங்கிணைத்து, நீடித்த நிலத்தடி நீர் மேலாண்மைக்கான நிதியை நியாயமாகவும், திறம்படவும் பயன்படுத்துதல்.
- நுண்ணீர் பாசனம், மாற்றுப் பயிர் சாகுபடி, மின்சார ஊட்டி பிரிப்பு போன்ற தேவைக்கேற்ற நடவடிக்கைகள் மூலம், கிடைக்கக்கூடிய நிலத்தடி நீர் வளத்தை,திறம்பட பயன்படுத்துதல்.
விளைவுகள்:
- உள்ளூர் மக்களின் பங்களிப்புடன் ஜல் ஜீவன் இயக்கத்திற்கான நிதி ஆதாரம் நிரந்தரமாக கிடைக்கச் செய்தல்.
- விவசாயிகளின் வருமானத்தை இரட்டிப்பாக்குவது என்ற இலக்கை அடைய உதவும்.
- பங்களிப்புடன் கூடிய நிலத்தடி நீர் மேலாண்மைத் திட்டத்தை ஊக்குவிக்கும்.
- மேம்பட்ட முறையில் தண்ணீரை சிக்கனமாக பயன்படுத்துவதற்கான, திட்டத்தை பெருமளவில் செயல்படுத்தி, பயிர் சாகுபடி முறைகளை மேம்படுத்துதல்.
- நிலத்தடி நீர் ஆதாரத்தை சிக்கனமாகவும், சரிசமமாகவும் பயன்படுத்துவதை ஊக்குவிப்பதோடு, சமுதாய அளவில் பழக்க வழக்க மாற்றத்தையும் ஏற்படுத்தும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இதுவரை 99.12 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,623 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.15 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 19,446 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,34,78,247 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.52 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,78,098 ; கடந்த 229 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 117 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 51 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 59.44 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765004
பிரதமர் அலுவலகம்
மேன்மைமிகு ஷேக் நவாப் அல்-அகமது அல்-ஜபெர் அல்-சபாவுக்கு பிரதமர் வாழ்த்து
குவைத்தின் அமீராக பொறுப்பேற்றுக்கொண்ட மேன்மைமிகு ஷேக் நவாப் அல்-அகமது அல்-ஜபெர் அல்-சபாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பட்டத்து இளவரசராக பொறுப்பேற்றுக்கொண்ட மேன்மைமிகு ஷேக் மிஷால் அல்-அகமது அல்-ஜபெர் அல்-சபாவுக்கும் பிரதமர் வாழ்த்து தெரிவித்துள்ளார்.
"குவைத்தின் அமீராக பொறுப்பேற்றுக்கொண்ட மேன்மைமிகு ஷேக் நவாப் அல்-அகமது அல்-ஜபெர் அல்-சபா அவர்களுக்கு மனமார்ந்த வாழ்த்துகளை தெரிவித்துக்கொள்கிறேன். பட்டத்து இளவரசராக பொறுப்பேற்றுக்கொண்ட மேன்மைமிகு ஷேக் மிஷால் அல்-அகமது அல்-ஜபெர் அல்-சபா அவர்களையும் நான் வாழ்த்துகிறேன்.
இவர்களது தலைமையின் கீழ் முக்கிய சர்வதேச பங்களிப்பை குவைத் அரசு தொடர்ந்து அளிக்கும் என்றும், இந்தியா-குவைத் இடையேயான வரலாற்று சிறப்புமிக்க நட்பு இன்னும் வலுவடையும் என்றும் நான் நம்புகிறேன்," என்று பிரதமர் கூறியுள்ளார்.
-----
(